Leif Andreas Larsen (1898–1978)

For andre personer med samme navn se: Leif Larsen (andre betydninger)

Leif Andreas Larsen (født 2. januar 1898 i Oslo, død 1978) var en norsk telekommunikasjonsmann og lokalpolitiker for Arbeiderpartiet. Han var ordfører i Bærum fra 1946 til 1951 og telegrafdirektør fra 1962 til 1968.

Larsen var utdannet telegrafist og jurist. Han tok høyere telegrafeksamen i 1916 og i 1924 ble han cand.jur.Bjørn Steenstrup: Hvem er Hvem? 1964, Oslo: Aschehoug, 1964, s. 363.

Larsen begynte som telegrafassistent i Trondheim i 1916. I 1919 ble han sekretær i Telegrafstyret, der han steg i gradene til kontorsjef i 1936 og trafikksjef i 1939.Aftenposten, 2. januar 1973, s. 10. Han ble utnevnt til telegrafdirektør i 1962 og satt i stillingen til 1968.

Larsen var politisk engasjert for Arbeiderpartiet og var medlem av kommunestyret i Bærum fra 1932. Han var formann i Bærum Arbeiderparti fra 1930 til 1935. I 1946 ble han ordfører i Bærum, et verv han hadde til 1951. Har var også varaordfører i 1945 og fra 1960 til 1961. 
Han er den eneste fra sitt parti som har vært ordfører i Bærum.

Larsen var kommandør av St. Olavs Orden, Dannebrogordenen og Nordstjerneordenen. Han mottok Norges by- og herredsforbunds utmerkelse og ble utnevnt til æresmedlem av Telegrafmennenes Landsforbund.

 Referanser 

Kategori:Norske embets- og tjenestemenn
Kategori:Ap-ordførere i Akershus
Kategori:Ordførere i Bærum
Kategori:Telegrafister
Kategori:Kommandører av St. Olavs Orden
Kategori:Mottakere av Dannebrogordenen‎
Kategori:Nordstjerneordenen
Kategori:Personer fra Oslo
Kategori:Personer tilknyttet Telenor
Kategori:Fødsler i 1898
Kategori:Dødsfall i 1978